Нека од острва Валамског архипелага су насељена већ у 10. веку. У 12. веку острва су била део Новгородске републике. До 17. века припадала су Русији када их је заузела Шведска. Тада су Швеђани (1611. године) разрушили манастир који је обновљен тек 1715. године. Међутим Русија их је повратила мање од једног века касније. Када је почетком 19. века основана Велика кнежевина Финска у оквиру Руске царевине, Александар I Романов њој је припоио Валамски архипелаг. Године 1917. Валамски архипелаг је постао део независне државе Финске. Међутим поново је припојен Совјетском Савезу после Зимског рата.